Case ID: 1183486
Sentence 18: Apellyasiya Məhkəməsi tərəfindən müəyyən edilmişdir ki, İddiaçı ASC (Lizinq verən) ilə “Cavabdehi” MMC (Lizinq alan) arasında bağlanmış xx xxxxxx 2013-cü il tarixdə 90LD/13 saylı “Dövlət vəsaiti hesabına idxal olunmuş İddiaçı ASC-yə məxsus damazlıq heyvanların güzəştli qaydada lizinqə verilməsi barədə” müqaviləyə əsasən Lizinq verən 10 baş “Şarole” cinsli damazlıq heyvanların güzəştli satış dəyərini lizinq ödəniş qrafikinə uyğun tam ödənildikdən və müvafiq sənədləşmə aparıldıqdan sonra Lizinq alanın mülkiyyətinə verilməsi şərti ilə 3 (üç) ilə lizinqə verir, müqavilənin 1.2-ci maddəsinə əsasən Lizinq alan damazlıq heyvanların güzəştli satış dəyərindən 8.576,59 (səkkiz min beş yüz yetmiş altı manat 59 qəpik) manat məbləği əvvəlcədən Lizinq verənə ödəyir, qalan 8576,59 (səkkiz min beş yüz yetmiş altı manat 59 qəpik) manat məbləği ödəniş qrafikində göstərilən qaydada və müddətdə ödəməyi öhdəsinə götürür, müqavilənin 2.1.1-ci bəndinə əsasən Lizinq verən bu müqavilədə göstərilən damazlıq heyvanları sağlam vəziyyətdə bütün sənədlərlə birlikdə Lizinq alana təhvil verilməsini təmin edir, 2.1.2-ci bəndinə əsasən Lizinq verən damazlıq heyvanların sığortalanmış vəziyyətdə Lizinq alana verilməsini təmin edir, 2.1.5-ci bəndinə əsasən Lizinq alanın lizinqlə bağlı maliyyə sənədləri və damazlıq heyvanların vəziyyəti, saxlanma şəraiti ilə maneəsiz tanış olur və onlara baxış keçirir, 3.1ci bəndinə əsasən bu müqaviləyə görə lizinqə verilən damazlıq heyvanlar üzərində müstəsna mülkiyyət hüququ onun dəyəri Lizinq alan tərəfindən tam ödənilənədək Lizinq verənə məxsusdur, 3.8-ci bəndinə əsasən Lizinq alan Lizinqə verənin tələbi ilə istifadə etdiyi damazlıq heyvanların vəziyyəti barədə istənilən vaxtda məlumat verməlidir, İddiaçı ASC (Lizinq verən) ilə “Cavabdehi” MMC (Lizinq alan) arasında bağlanmış xx xxxxxx 2014-cü il tarixli 03-LD/14 saylı “Dövlət vəsaiti hesabına idxal olunmuş İddiaçı ASC-yə məxsus damazlıq heyvanların güzəştli qaydada lizinqə verilməsi barədə” müqaviləyə əsasən Lizinq verən 66 baş “Holştin-friz” cinsli damazlıq heyvanların güzəştli satış dəyərini lizinq ödəniş qrafikinə uyğun tam ödənildikdən və müvafiq sənədləşmə aparıldıqdan sonra Lizinq alanın mülkiyyətinə verilməsi şərti ilə 3 (üç) ilə lizinqə verir, müqavilənin 1.2-ci maddəsinə əsasən Lizinq alan damazlıq heyvanların güzəştli satış dəyərindən 39.539,87 (otuz doqquz min beş yüz otuz doqquz manat, 87qəpik) manat məbləği əvvəlcədən Lizinq verənə ödəyir, qalan 36.857,69 (otuz altı min səkkiz yüz əlli yeddi manat, 69 qəpik) manat məbləği ödəniş qrafikində göstərilən qaydada və müddətdə ödəməyi öhdəsinə götürür, İddiaçı ASC (“Lizinq verən”) ilə Cavabdeh (“Lizinq alan”) arasında bağlanmış xx xxxx2014-cü il tarixli, 21-LD/14 saylı “Dövlət vəsaiti hesabına idxal olunmuş İddiaçı ASC-yə məxsus damazlıq heyvanların güzəştli qaydada lizinqə verilməsi barədə” müqaviləyə əsasən Lizinq verən 102 baş “Holştin-friz” cinsli damazlıq heyvanların güzəştli satış dəyərini lizinq ödəniş qrafikinə uyğun tam ödənildikdən və müvafiq sənədləşmə aparıldıqdan sonra Lizinq alanın mülkiyyətinə verilməsi şərti ilə 3 (üç) ilə lizinqə verir, müqavilənin 1.2-ci maddəsinə əsasən Lizinq alan damazlıq heyvanların güzəştli satış dəyərindən 54.440.45 (əlli dörd min dörd yüz qırx manat, 45 qəpik) manat məbləği əvvəlcədən Lizinq verənə ödəyir, qalan 65.272.32 (altmış beş min iki yüz yetmiş iki manat, 72 qəpik) manat məbləği və ödənilməli olan 600.00 (altı yüz) manat üstəlik xərcləri, cəmi 65.872.32 (altmış beş min səkkiz yüz yetmiş iki manat 32 qəpik) isə ödəniş qrafikində göstərilən qaydada və müddətdə ödəməyi öhdəsinə götürür, İddiaçı ASC “Cavabdehi” MMC-yə ünvanladığı xx xxxx 2014-cü il tarixli pretenziya məktubunda iddiaçı cavabdeh “Cavabdehi” MMC-dən xx.xx.2014-cü il tarixədək yaranmış 8.414,0 manat məbləğində borcun tez bir zamanda İddiaçı ASC-yə ödənilməsini xahiş etmiş, əks halda tələb olunan məbləğin, müqavilənin 5.5-ci bəndinə uyğun hesablanmış cərimənin və məhkəmə xərclərinin məcburi qaydada alınaraq İddiaçı ASC-yə ödənilməsi və müqavilənin ləğv edilərək, damazlıq heyvanların geri qaytarılması tələbi ilə məhkəməyə müraciət olunacağını bildirmiş, İddiaçı ASC-nin “Cavabdehi” MMC-yə ünvanlanmış xx xxxxx 2016-cı il tarixli pretenziya məktubunda iddiaçı “Cavabdehi” MMC-dən xx.xx.2016-cı il tarixədək yaranmış 70.209.00 manat məbləğində borcun tez bir zamanda İddiaçı ASC-yə ödənilməsini xahiş etmiş, əks halda tələb olunan məbləğin, müqavilənin 5.5-ci bəndinə uyğun hesablanmış cərimənin və məhkəmə xərclərinin məcburi qaydada alınaraq İddiaçı ASC-yə ödənilməsi və müqavilənin ləğv edilərək, damazlıq heyvanların geri qaytarılması tələbi ilə məhkəməyə müraciət olunacağını bildirmişdir.